Камунікат Каталіцкіх Біскупаў Беларусі аб малітоўнай еднасці з Папам Львом XIV 27 кастрычніка 2026 года
У сувязі з тым, што 27 кастрычніка ў Асізі Папа Леў XIV узначаліць малітву аб міры ва ўсім свеце, Канферэнцыя Каталіцкіх Біскупаў Беларусі, у духу еднасці з Наступнікам святога Пятра, пастанаўляе наступнае:

1. У парафіях Беларусі у гэты дзень цэлебруецца святая Імша з фармуляру «За захаванне супакою і справядлівасці» (с. 1444).
2. У катэдральных касцёлах святая Імша, якую ўзначаляць біскупы, будзе цэлебравацца ў інтэнцыі міру.

3. Вернікі ў гэты дзень запрашаюцца да малітвы на Ружанцы аб міры, якую яны ахвяруюць разам са сваімі душпастырамі.

4. Акцыя «Мільён дзяцей моляцца на Ружанцы» у гэтым годзе прысвячаецца малітве дзяцей аб міры.

Канферэнцыя Каталіцкіх Біскупаў Беларусі заклікае ўсіх святароў, кансэкраваных асоб і вернікаў да ўдзелу ў гэтай агульнай малітоўнай ініцыятыве, каб разам з Папам Львом XIV і ўсім паўсюдным Касцёлам выпрасіць у Пана дар сапраўднага і трывалага міру.

